Kalis Kasih

Kalis Kasih merupakan sebuah siri drama televisyen Malaysia 2018 arahan oleh Nazir Jamaluddin. Dibintangi oleh Amar Baharin, Mawar Rashid, Elvina Mohamad dan Syazwan Zulkifli. Siri ini bersiaran di Slot Samarinda TV3 dari 2 April hingga 2 Mei 2018 menggantikan Melankolia.Kalis Kasih My Info Taip (1 April 2018). Dicapai pada 1 April 2018.Bukti Mawar Rashid dan Elvina Mohamad kalis kasih Selebriti Online (8 April 2018). Dicapai pada 10 Mei 2018.

Siri ini boleh didapati melalui penstriman dalam talian di saluran YouTube rasmi TV3.

Sinopsis
Kisah tentang Amanda dan Dania yang merupakan sepupu yang sebaya tetapi karakter mereka ketara berbeza. Amanda ialah anak bandar yang terpaksa tinggal dengan keluarga Dania di kampung semenjak kematian orang tuanya. Apabila dewasa, Amanda telah berkahwin dengan Khair. Dania menjadi pengasuh anak Amanda iaitu Iris. Amanda cemburu melihat Iris rapat dengan Dania. Amanda terjatuh tangga sehingga kandungan keduanya keguguran dan rahimnya terpaksa dibuang. Iris pula meninggal dunia akibat keracunan makanan ketika Amanda runsing ibu mentuanya mendesak Khair kahwin lain. Dania telah cacat wajahnya akibat ditolak oleh Sandra yang mempunyai dendam lama pada Amanda kerana gagal kahwin dengan Khair. Bard iaitu bekas tunangan Dania ikhlas berkahwin dengan Dania walaupun wajahnya cacat. Dania dan Bard menghadiahkan salah seorang anak kembar mereka kepada Amanda dan Khair.

Pelakon 

Pelakon utama
 Mawar Rashid sebagai Amanda
 Amar Baharin sebagai Khair
 Elvina Mohamad sebagai Dania
 Syazwan Zulkifli sebagai Bard

Pelakon pembantu
 Nazeera Sardi sebagai Sandra
 Anne Abdullah sebagai Zara Kay
 Rosnah Johari sebagai Helena
 Amyza Aznan sebagai Zauyah
 Azri Iskandar sebagai Kudin
 Duerra Mitilda sebagai Iris Jameela
 Qazem Nor sebagai Farid
 Zalfa Zin sebagai Mariah
 Zainab Uthman sebagai Yatie
 Taufiq Hanafi sebgai Remy

Penampilan khas
 Issey Titan

Pelakon tambahan
 Amira Othman

Penerbitan
Dalam temuramah bersama Sensasi Selebriti, Nazir Jamaluddin berkata: "Perbezaan drama ini dengan drama lain adalah ia memaparkan tiga watak utama, namun mereka bukanlah dalam situasi cinta tiga segi. Kalis Kasih menekankan lebih kepada nilai kasih sayang antara keluarga dan kepentingan keharmonian rumah tangga".Budiey (31 Mac 2018). Drama bersiri Kalis Kasih lakonan Mawar Rashid Dicapai pada Sensasi Selebriti. Dicapai pada 10 Mei 2018.

Rujukan

Kategori:Drama Melayu 2018
Kategori:Rancangan TV3